Diari Oficial de la Generalitat Valenciana


Sumari del DOGV 7252, del 10-04-2014 (2014/3080)

RESOLUCIÓ de 26 de març de 2014, del director general de Centres i Personal Docent, per la qual s'inclou, en execució de sentència del Tribunal Suprem, un aspirant en la llista d'aspirants seleccionats en les proves selectives convocades per Orde de 6 de maig de 2009.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7252

Data del DOGV
:   10-04-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/3080


Data del document
:   26-03-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * funcionari

RESOLUCIÓ de 26 de març de 2014, del director general de Centres i Personal Docent, per la qual s'inclou, en execució de sentència del Tribunal Suprem, un aspirant en la llista d'aspirants seleccionats en les proves selectives convocades per Orde de 6 de maig de 2009. [2014/3080]  
Per Orde de 6 de maig de 2009, de la Conselleria d'Educació (DOCV 6014, 15.05.2009), es van convocar procediments selectius per a l'ingrés, accessos i adquisició de noves especialitats a cossos docents, i amb data 24 de juliol de 2009, es van fer públiques les llistes d'aspirants que van superar el procés, en què va participar Joaquín Rosell Carbonell per l'especialitat de Sistemes Electrotècnics i Automàtics del cos de professors d'Ensenyança Secundària.  
Havent interposat el senyor Rosell recurs d'alçada contra les esmentades llistes i, posteriorment, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, que va dictar sentència el 24 d'abril de 2012, amb número 356/12.  
Recorreguda en cassació pel senyor Rosell, el Tribunal Suprem va dictar sentència el 18 de novembre de 2013, la decisió literal de la qual és la següent:  
«1r. Que és procedent el recurs de cassació núm. 2244/2012, interposat pel senyor Joaquín Rosell Carbonell contra la sentència núm. 356, dictada el 24 d'abril de 2012, per la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, la qual anul·lem.  
2n. Que estimem el recurs 1/2010 i reconeixem el dret del recurrent a figurar entre els aspirants que, per haver superat les fases prèvies del procés selectiu, han de realitzar les pràctiques amb els efectes assenyalats en el fonament sèptim.»  
Amb data 7 de març de 2014, va tindre entrada en esta conselleria un escrit del Tribunal Superior de Justícia de la Comunitat Valenciana «perquè es porte a efecte degudament el que s'ha acordat», i en virtut d'això resolc:  
  
Primer  
Incloure en la llista d'aspirants que han superat les proves selectives convocades per Orde de 6 de maig de 2009, per a ingrés en el cos de professors d'Ensenyança Secundària, en l'especialitat de Sistemes Electrotècnics i Automàtics, pel procediment d'ingrés lliure, feta pública el 24 de juliol de 2009, Joaquín Rosell Carbonell, amb una puntuació global de 4,9970 punts.  
  
Segon  
Modificar la Resolució de 15 de setembre de 2009, del director general de Personal (DOCV 6118, 07.10.2009), per la qual es nomenen funcionaris en pràctiques del cos de professors d'Ensenyança Secundària els aspirants seleccionats en eixe procediment selectiu, en el sentit d'incloure-hi Joaquín Rosell Carbonell, el qual haurà de presentar, en el termini d'un mes a comptar de l'endemà de la publicació d'esta resolució en el Diari Oficial de la Comunitat Valenciana, la documentació que s'establix en la base 10 de l'Orde de 6 de maig de 2009. L'esmentat nomenament quedarà condicionat al compliment per l'aspirant dels requisits exigits en la base 2 de la convocatòria, la qual cosa es verificarà per mitjà de l'examen de la documentació presentada.  
  
  
Tercer  
Atés que Joaquín Rosell Carbonell presta servicis com a funcionari interí durant el present curs, pel mateix cos i especialitat, és procedent aplicar-hi el règim jurídic de funcionari en pràctiques, amb efectes econòmics i administratius des de la data de la presa de possessió, amb la finalitat de poder ser valorat per la comissió avaluadora de pràctiques.  
  
Contra la present resolució podrà interposar-se incident d'execució de sentència per les parts legitimades davant del Tribunal Superior de Justícia de la Comunitat Valenciana, de conformitat amb el que disposen els articles 7.1, 109 i concordants de la Llei 29/1998, de 13 de juliol, reguladora de la Jurisdicció Contenciosa Administrativa.  
  
València, 26 de març de 2014.- El director general de Centres i Personal Docent, p. d. (R 28.02.2013), el subdirector general de Personal Docent: Jesús Carbonell Aguilar.